જૂનામાં જૂનાં ગ્રીક મહાકાવ્યો તરીકે ઈલીઆડ અને ઑડીસી બહુખ્યાત છે. ઈલીઆડ ટ્રોજનનાં સંપૂર્ણ યુધ્ધાનાં છેલ્લાં વર્ષોની કહાની છે, જ્યારે ઑડીસી ટ્રોજન યુધ્ધની વાત છે. ‘ધ ઈલીઆડ’ આદી ગ્રીક કવિ હોમરે લખેલ મહાકાવ્ય છે જેમાં ટ્રોજન યુધ્ધનાં છેલ્લાં થોડાં અઠવાડીયાઓની મહત્ત્વની ઘટનાઓનું અને ગ્રીક લશ્ક્રર દ્વારા ટ્રોય શહેરને ઘાલેલ ઘેરાનું બયાન છે. આ બયાનમાં ગ્રીક સૈન્યને વિજય અપાવવામાં એખીલસનું યોગદાન અને તેન ખસી જવાથી ગ્રીક સૈન્યની હારની કથા વર્ણવાઈ છે. ઑડીસીમાં મુખ્યત્વે (રોમન પુરાણ કથાઓમાં યુલીસૅસ તરીકે જાણીતા), ગ્રીક યોધ્ધા અને ઈથાકાના રાજા ઑડીસીયસ અને ટ્રોયનાં પતન પછીની તેની વતન તરફની કથાનું બયાન છે. દસ વર્ષનાં ટ્રોજન યુધ્ધ પછી ઑડીસીયસને ઈથાકા પાછા ફરતાં બીજાં દસ વર્ષ લાગી જાય છે આમ આ બન્ને મહાકાવ્યો બે અલગ વ્યક્તિઓની સફર અને તેમાં તેની સાથ એબનતી ઘટનાઓનું કથાનક છે.